تیارت

تاہرت الجزائر کا ایک شہر و الجزائر کی بلدیات جو صوبہ تیارت میں واقع ہے۔ یہ شمال مغربی الجزائر کا ایک بڑا شہر ہے جو کاشت کاری کے حوالے سے صوبہ تاہرت کا زرخیز ترین علاقہ ہے۔ شہر اور خطہ دونوں الجزائر کے دار الحکومت الجزائر کے جنوب مغرب میں واقع پہاڑی سلسلہ الهضاب العليا کے تل الاطلس میں اور بحیرہ روم کے ساحل سے 150 کلومیٹر (93 میل) دُوری پر واقع ہے۔ شہر میں عبد الحفيظ بوصوف ائیرپورٹ واقع ہے جہاں سے عالمی مسافروں کی آمد و رفت جاری رہتی ہے۔

 وجہ تسمیہ 
بربری زبان میں اس شہر کے نام کا معنی شیرنی ہے جس سے واضح ہوتا ہے کہ یہ خطہ ماضی بعید میں بربری شیروں کا مسکن رہا ہو گا۔ مغربی مقامات کے نام جیسے وہران اور سوق اہراس جن کے معانی بالترتیب شیر اور شیروں کی منڈی کے ہیں، کے ناموں کے ماخذ تقریباً ایک ہی ہیں۔

 آبادی 
2008ء کی مردم شماری کے مطابق شہر کی آبادی ایک لاکھ 78 ہزار 9 سو 15 نفوس پر مبنی ہے۔ کل رقبہ 115ء45 مربع کلومیٹر ہے اور سطح زمین سے اس کی بلندی 978 میٹر ہے۔

 تاریخ 
یہ صوبہ زمانہ قدیم سے آباد ہے اور یہاں زمانہ قدیم کی متعدد یادگاریں موجود ہیں۔ یہ خطہ رومی دور میں ٹنگارشیا کے نام سے رومیوں کا مضبوط گڑھ اور قلعہ تھا۔ تاہرت کے نزدیک پہاڑی ٹیلے بھی کافی تعداد میں موجود ہیں جو دراصل زمانہ قدیم کے مقابر ہیں اور جنھیں مقامی عربی زبان میں جدار کہا جاتا ہے۔ پرانی عمارات کے جائزہ سے یہ بات معلوم ہوتی ہے کہ اس خطے کے ابتدائی آباد کار سنگ تراشی کے فن کا ماہر بربر قبائل تھے۔

بربروں کی مقامی قبائلی ریاستوں کے ظہور کے ساتھ تاہرت کی سیاسی و معاشی ترقی کا آغاز ہوا۔ ان میں سے پہلی ریاست دولت رستمیہ تھی جس کے زمانہ حکومت میں تاہرت کا مقام دار الحکومت کا تھا۔ تاہم بنو رستم کا یہ دار الحکومت موجودہ تاہرت سے دس کلومیٹر (6 یا 7 میل) مغربی جانب واقع تھا۔ شہر کی بنیاد ایرانِ عظمیٰ سے تعلق رکھنے والا اور اباضیہ فرقہ کا پیروکار، عبد الرحمان بن رستم جو دولت رستمیہ کا بانی تھا، نے 778ء میں رکھی تھی۔ شہر کا مزاج نسبتاً آزاد اور جمہوری تھا اور دولت رستمیہ کے ماتحت یہ علم و فن کا مرکز بن گیا جس نے دیگر فرقوں اور تحاریک خصوصاً معتزلہ کو پھلنے پھولنے کا موقع فراہم کیا۔ تاہرت میں مذہبی آزادی اور رواداری کا یہ عالم تھا کہ یہاں پر یہودی بھی مکمل آزادی کے ساتھ رہا کرتے تھے چناں چہ دسویں صدی عیسوی میں ایک یہودی عالم اور طبیب یہودا بن قریش بھی تاہرت کا باشندہ تھا جسے امیر فاس کے دربار میں شاہی طبیب کا عہدہ حاصل ہوا تھا۔ 909ء میں ابو عبد اللہ الشیعی کی قیادت میں فاطمیوں نے دولت رستمیہ کا چراغ گل کر کے تاہرت کا قبضہ پا لیا۔

 مزید دیکھیے 
 الجزائر
 فہرست الجزائر کے شہر

 حوالہ جات 

زمرہ:الجزائر کی بلدیات
زمرہ:تیارت صوبہ کے آباد مقامات
زمرہ:مقالے جن میں عربی زبان کا متن ہے
زمرہ:ویکیپیڈیا مضامین مع LCCN شناخت کنندگان
زمرہ:ویکی ڈیٹا سے مختلف مختصر وضاحت
زمرہ:موریطانیا قیصریہ میں رومی شہر اور قصبے
زمرہ:قرون وسطی میں الجزائر
زمرہ:909ء کی تحلیلات
زمرہ:افریقا میں آٹھویں صدی کی تاسیسات
زمرہ:777ء کی تاسیسات
زمرہ:770ء کی دہائی میں قائم ہونے والے ممالک اور علاقے
زمرہ:الجزائر کے شہر
زمرہ:تیارت صوبہ
زمرہ:ملکی ذیلی تقسیمات کے دارالحکومت
زمرہ:یونیورسٹی شہر
زمرہ:افریقہ کے آباد مقامات